Diari Oficial de la Generalitat Valenciana


Sumari del DOGV 5096, del 20-09-2005 (2005/10419)

RESOLUCIÓ de 16 d'agost de 2005, del director general d'Energia per la qual s'atorga l'autorització administrativa a Energías Renovables Mediterráneas, SA (Renomar), per a la construcció de la línia elèctrica a 132 kV, simple circuit, entre les subestacions denominades ST Manzanera i ST Todolella, s'aprova el projecte d'execució i es declara en concret la seua utilitat pública. (Expedients ATLINE/2003/74 i ATLINE/2003/74/12).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5096

Data del DOGV
:   20-09-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/10648


Data del document
:   16-08-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Olocau del Rey
    * Todolella
    * subministrament d'energia elèctrica
    * empresa privada

RESOLUCIÓ de 16 d'agost de 2005, del director general d'Energia per la qual s'atorga l'autorització administrativa a Energías Renovables Mediterráneas, SA (Renomar), per a la construcció de la línia elèctrica a 132 kV, simple circuit, entre les subestacions denominades ST Manzanera i ST Todolella, s'aprova el projecte d'execució i es declara en concret la seua utilitat pública. (Expedients ATLINE/2003/74 i ATLINE/2003/74/12). [2005/X10133]
  
Vist l'expedient amb referència ATLINE/2003/74 incoat pel Servici Territorial d'Indústria i Energia de Castelló, de la Conselleria d'Indústria i Comerç, a instància d'Energías Renovables Mediterráneas, SA (Renomar), amb domicili al carrer Doctor Romagosa, núm. 1, de València, relatiu a la sol·licitud de data 18 d'octubre de 2002, d'autorització administrativa, l'aprovació del projecte i la declaració d'utilitat pública en concret per a la construcció d'una nova línia elèctrica de simple circuit a 132 kV, entre les subestacions transformadores denominades ST Manzanera i ST Todolella als termes municipals d'Olocau del Rei i Todolella, província de Castelló, a la qual s'adjuntava el projecte firmat per l'enginyer industrial Roberto Cabero Alonso i visat per la demarcació d'Alacant del Col·legi d'Enginyers Superiors Industrials de la Comunitat Valenciana amb data 14 d'octubre de 2002.
  
Vist que el mencionat expedient va ser sotmés a informació pública per mitjà d'anuncis en el Butlletí Oficial de la província de Castelló, núm. 84 de 10.07.03, el Diari Oficial de la Generalitat Valenciana, núm. 4.547 de 18.07.03, el diari Mediterráneo de 07.07.03, i per mitjà d'exposició pública als taulers d'edictes dels ajuntaments afectats.
  
Vist que de conformitat amb el que s'ha establit per la Llei 54/1997, de 27 de novembre, del Sector Elèctric, i el Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre a les distintes administracions, organismes o empreses de servici públic o de servicis d'interés general afectades, amb béns i drets a càrrec seu, separata del projecte a fi que establisquen el condicionat tècnic procedent, pronunciaments que estan en l'expedient.
  
Vist que de conformitat amb el que establix l'article 131 del Reial Decret 1.955/2000, es va traslladar al sol·licitant els pronunciaments de les distintes administracions, organismes o empreses de servici públic o de servicis d'interés general afectades, així com les al·legacions de particulars, que van ser degudament contestats pel sol·licitant.
  
Vist que estan en l'expedient els pronunciaments de les distintes administracions, organismes o empreses de servici públic o de servicis d'interés general afectades, les al·legacions presentades per ciutadans particulars, així com les corresponents contestacions del sol·licitant.
  
Vist que, mitjançant una Resolució d'11 d'agost de 2004, el director general de Gestió del Medi Natural, de la Conselleria de Territori i Habitatge, formula Declaració d'Impacte Ambiental, en avant DIA, i estima acceptable des del punt de vista ambiental el projecte d'instal·lacions eòliques de la zona 2, del Pla Eòlic de la Comunitat Valenciana, inclòs el sistema d'evacuació elèctrica, amb els condicionants que s'arrepleguen en l'apartat segon de la part dispositiva de la mencionada Declaració d'Impacte Ambiental, que implica modificacions en el traçat de la línia d'evacuació elèctrica.
  
Vist que amb l'objecte de complir al condicionat imposat per la DIA esmentada, Renomar va presentar amb data 10 de novembre de 2004 davant el Servici Territorial d'Energia de Castelló l'escrit en què sol·licita continuar amb la tramitació de l'expedient, al qual adjunta el projecte de modificació de la línia elèctrica a 132 kV, simple circuit ST Manzanera'ST Todolella, i inicia nou expedient amb referència ATLINE/2003/74/12 i deixa sense efecte l'antic.
  
Vist l'expedient amb referència ATLINE/2003/74/12 incoat pel Servici Territorial d'Energia, de la Conselleria d'Infraestructures i Transport, a instància d'Energías Renovables Mediterráneas, SA (Renomar), relatiu a la sol·licitud de data 10 de novembre de 2004, d'autorització administrativa, l'aprovació del projecte i la declaració d'utilitat pública en concret per a la construcció d'una nova línia elèctrica de simple circuit a 132 kV, entre les subestacions transformadores denominades ST Manzanera i ST Todolella als termes municipals d'Olocau del Rei i Todolella, província de Castelló, a la qual s'adjuntava el projecte firmat per l'enginyer industrial Gaizka Uliarte Ranea i visat per la demarcació d'Alacant del Col·legi Oficial d'Enginyers Superiors Industrials de la Comunitat Valenciana amb data 28 d'octubre de 2004.
  
Vist que l'esmentat projecte modificat va ser sotmés a la corresponent informació pública, per mitjà d'anuncis en el Butlletí Oficial de la Província de Castelló, núm. 22 del dia 19 de febrer de 2005, el Diari Oficial de la Generalitat Valenciana, núm. 4.948 del 17 de febrer de 2005, en el periòdic Mediterráneo del dia 16 de febrer de 2005, i per mitjà d'exposició al tauler d'edictes dels ajuntaments afectats, Todolella i Olocau del Rei, i no s'ha presentat cap al·legació.
  
Vist que de conformitat amb el que establix la Llei 54/1997, de 27 de novembre, del Sector Elèctric, i l'article 131 del Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre als ajuntaments de la província de Castelló afectats pel projecte modificat, separata de la part d'este als efectes d'establir el condicionat tècnic procedent, i es va reiterar la mencionada petició, i únicament va contestar el d'Olocau del Rei que manifesta:
  
A través d'informe del tècnic municipal, en síntesi, que les obres del projecte es troben en sòl classificat com a no urbanitzable i haurà de tramitar-se la preceptiva autorització prèvia; que el seu traçat és visible des de la població i no s'ha tingut en compte l'efecte additiu visual; que pot afectar els estudis preliminars de la variant de la carretera Olocau-Todolella; i que l'àrea de servitud pot afectar instal·lacions agropecuàries en ús.
  
Vist que de conformitat amb el que establix l'article 131 del Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre així mateix separata del projecte tècnic modificat de la línia elèctrica projectada a:
  
- Ministeri de Medi Ambient, Confederació Hidrogràfica de l'Ebre
  
- Conselleria d'Infraestructures i Transport, Servici Territorial de Carreteres
  
- Telefónica
  
- Electra del Maestrazgo, SA
  
- Conselleria de Territori i Habitatge, Servici Territorial de Medi Ambient
  
- Diputació de Castelló, Servici de Carreteres
  
A fi que emeteren, el condicionat tècnic procedent, que traslladats al sol·licitant tots estos van ser acceptats.
  
Vist que remés al sol·licitant el condicionat presentat per l'Ajuntament d'Olocau del Rei, perquè preste la seua conformitat o formule les objeccions que estimara procedents, l'empresa promotora va manifestar, en síntesi, el sotmetiment del projecte modificat als condicionants marcats per la Declaració d'Impacte Ambiental de data 11 d'agost de 2004, i sol·licita que es continue amb la tramitació de l'expedient.
  
Vist que remeses a l'Ajuntament d'Olocau del Rei la contestació del sol·licitant, amb vista perquè mostren la seua conformitat o objeccions a la dita contestació, no s'ha presentat cap pronunciament, i s'entén la seua conformitat amb la contestació al condicionat efectuada pel peticionari.
  
Vist que s'ha remés, a cada un dels ajuntaments afectats pel traçat de la línia elèctrica, (d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana), ofici en què se sol·licitava informe sobre l'adaptació del projecte remés al planejament urbanístic d'aplicació, i que l'Ajuntament d'Olocau del Rei ha presentat este informe, en el qual, en síntesi manifesta:
  
A través d'informe del tècnic municipal, en síntesi, que les obres del projecte es troben en sòl classificat com a no urbanitzable i haurà de tramitar-se la preceptiva autorització prèvia; que el seu traçat és visible des de la població i no s'ha tingut en compte l'efecte additiu visual; que pot afectar els estudis preliminars de la variant de la carretera Olocau-Todolella; i que l'àrea de servitud pot afectar instal·lacions agropecuàries en ús.
  
Vist que per Resolució, de la Direcció General d'Energia, de la Conselleria d'Infraestructures i Transport, de data 13.04.05, es va atorgar l'autorització administrativa a Renomar per a la instal·lació del Parc Eòlic denominat Mola de Todolella que inclou la ST Mola de Todolella.
  
Vist que per Resolució, de la Direcció General d'Energia, de la Conselleria d'Infraestructures i Transport, de data 17.05.05, es va atorgar l'autorització administrativa a Renomar per a la instal·lació del Parc Eòlic denominada Manzanera que inclou la denominada ST Manzanera.
  
Vist que estos parcs eòlics formen part de la zona 2 del Pla Eòlic de la Comunitat Valenciana aprovat per Acord de 26 de juliol de 2001 del Govern Valencià.
  
Vist que la finalitat que es perseguix amb la construcció d'esta instal·lació és evacuar l'energia produïda en els parcs eòlics de la zona 2 del Pla Eòlic de la Comunitat Valenciana i reforçar el sistema elèctric.
  
Vist que el projecte modificat presenta un traçat plenament concretat, disposa entre la seua documentació dels plans pertinents a escala adequada, està prou detallat i conté una relació concreta i individualitzada dels béns i dels drets afectats.
  
Vist que el Servici Territorial d'Energia de Castelló, encarregat de la instrucció de l'expedient ha informat favorablement amb data 23 de novembre de 2004.
  
Atés que el projecte modificat reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar adequadament estes.
  
Atés que d'acord amb el que establix l'article 3.3.c), l'article 21.7 i el 28.3 de la Llei 54/1997, de 27 de novembre, del Sector Elèctric correspon a l'administració autonòmica les autoritzacions d'instal·lacions de producció d'energia elèctrica en règim especial, inclosa la connexió, si és el cas, amb la xarxa de transport o distribució, sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació del territori i al medi ambient.
  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, el Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.
  
Atés que esta Direcció General d'Energia és competent per a resoldre la present resolució d'acord amb l'article 4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i amb l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia, resol:
  
Primer. Atorgar a Energías Renovables Mediterráneas, SA (Renomar), l'autorització administrativa per a la construcció de la línia elèctrica a 132 kV, simple circuit, entre les subestacions denominades ST Manzanera i ST Todolella, que discorre pels termes municipals de Todolella i Olocau del Rei a la província de Castelló i les característiques principals de la qual són les següents:
  
Tensió nominal: 132 kV (1a categoria).
  
Tipologia constructiva: aèria.
  
Freqüència: 50 Hz.
  
Potència màxima que s'ha de transportar: 97 MVA.
  
Nombre de circuits: un.
  
Conductors: alumini-acer tipus (Al-Ac), tipus LA-180, de 181,6 mm2 de secció total.
  
Cables de terra: un, tipus OPGW-14-24, d'acer galvanitzat amb fibra òptica en el nucli de 104 mm2 de secció.
  
Aïllament: constituït per un aïllador de compòsit, tant en les cadenes de suspensió com d'amarrament, tipus U120AB132.
  
Suports: metàl·lics de perfils angulars de costats iguals galvanitzats en calent, d'acer S275JR i S355J2G3, organitzats en forma de gelosia.
  
Preses de terra: sistema mixt de piquetes i anell. Dos muntants oposats quedaran units a terra per mitjà d'elèctrodes constituïts per barres d'acer amb capa de coure, de 19 mm de diàmetre i 2,00 metres de longitud, connectats als muntants per mitjà de cable de Cu de 50 mm2 de secció. Els altres dos muntants quedaran posats a terra per mitjà d'un anell format per armadura de coure soterrada a una profunditat mínima de 0.5 m.
  
Nombre de suports tram: 21.
  
Longitud total de la línia: 5.077 m.
  
Pressupost total: 427.320, 00 euros.
  
De conformitat amb l'article 28.3 de la Llei 54/1997, de 27 de novembre, del Sector Elèctric la present autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
  
Segon. Aprovar el projecte d'execució modificat firmat per l'enginyer industrial Gaizka Uliarte Ranea i visat per la demarcació d'Alacant del Col·legi d'Enginyers Superiors Industrials de la Comunitat Valenciana amb data 28 d'octubre de 2004, amb les condicions següents:
  
Les obres hauran de realitzar-se d'acord amb el projecte presentat.
  
El termini d'execució de l'obra serà de nou mesos des de la notificació de la present resolució. Amb anterioritat a la finalització d'este termini Renomar podrà sol·licitar l'ampliació per mitjà de sol·licitud motivada davant d'esta Direcció General.
  
El titular donarà compte de l'acabament de les obres al Servici Territorial d'Energia de Castelló, als efectes de reconeixement definitiu i extensió de l'acta de posada en servici.
  
Renomar haurà d'observar els preceptes, mesures i condicions que s'establisquen en la legislació aplicable a esta infraestructura.
  
A més, s'hauran de complir els condicionants mediambientals descrits en la Declaració d'Impacte Ambiental de data 11 d'agost de 2004, del director general de Gestió del Medi Natural, de la Conselleria de Territori i Habitatge.
  
Tercer. Declarar, en concret, la utilitat pública de la línia elèctrica autoritzada en el punt primer de la part dispositiva de la present resolució, cosa que porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
  
Quart. Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.
  
La present resolució no és definitiva en via administrativa i contra la qual podrà interposar recurs d'alçada davant el secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.